b'\n_START_ARTICLE_\nEi mik\xc3\xa4\xc3\xa4n naurun asia\n_START_SECTION_\nSis\xc3\xa4lt\xc3\xb6\n_START_PARAGRAPH_\nJoseph Heller hakeutui sairaalaan vuoden 1981 joulukuussa vakavien nielemiseen ja lihaksien hallintaan liittyvien oireiden vuoksi. H\xc3\xa4nell\xc3\xa4 todettiin Guillain\xe2\x80\x93Barr\xc3\xa9n oireyhtym\xc3\xa4, joka on vakava hermostosairaus. Samaan aikaan h\xc3\xa4nell\xc3\xa4 oli menossa avioeroprosessi, ja h\xc3\xa4n oli muuttanut omaan asuntoon New Yorkissa. Speed Vogel saa luottamusteht\xc3\xa4v\xc3\xa4n asettua asumaan Hellerin asuntoon ja vastaamaan t\xc3\xa4m\xc3\xa4n postiin Hellerin k\xc3\xa4sialalla. Heller ja Vogel kertovat kirjassa vuorotellen sairaudesta ja siit\xc3\xa4 toipumisesta.   _NEWLINE_Heller kertoo my\xc3\xb6s vakavia asioita kuoleman pelosta sairauden alkuvaiheessa. Enimm\xc3\xa4kseen h\xc3\xa4n tuntuu sairaudessaankin olevan oma vitsaileva itsens\xc3\xa4, ja h\xc3\xa4nest\xc3\xa4 ovat enemm\xc3\xa4n huolissaan ne, jotka k\xc3\xa4yv\xc3\xa4t h\xc3\xa4nt\xc3\xa4 katsomassa. T\xc3\xa4h\xc3\xa4n joukkoon kuuluu my\xc3\xb6s useita julkisuuden henkil\xc3\xb6it\xc3\xa4 kuten Mario Puzo, Dustin Hoffman, Mel Brooks ja Kinky Friedman.'